MUNICIPIUL CRAIOVA

CONSILIUL LOCAL AL MUNICIPIULUI CRAIOVA

     HOTĂRÂREA NR.9
privind aprobarea reorganizării, organigramei şi statului de funcţii ale Spitalului Clinic de Neuropsihiatrie Craiova

        
Consiliul Local al Municipiului Craiova întrunit în şedinţa ordinară din data de 29.01.2026;


Având în vedere referatul de aprobare nr.14720/2026, raportul nr.14741/2026 întocmit de Serviciul Resurse Umane şi raportul de avizare nr.16362/2026 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea reorganizării, organigramei şi statului de funcţii ale Spitalului Clinic de Neuropsihiatrie Craiova și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei IV - Învăţământ, Cultură, Sănătate, Culte, Tineret şi Sport și nr.1/2026 al Comisiei V- Juridică, Administraţie Publică şi Drepturi Cetăţeneşti;

În conformitate cu prevederile Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările şi completările ulterioare, Legii nr.95/2006, republicată, privind reforma în domeniul sănătăţii, cu modificările şi completările ulterioare, Ordonanţei de Urgenţă nr.162/2008, privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale,  cu modificările şi completările ulterioare, Ordinului nr.1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările şi completările ulterioare, Ordinului nr.1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr.1778/2006 privind aprobarea normativelor de personal, cu modificările şi completările ulterioare, Ordinului nr.1470/2011, pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările şi completările ulterioare, Legii nr.53/2003, republicată – Codul Muncii, cu modificările şi completările ulterioare, Legii -cadru nr.153/2017 privind salarizarea personalului plătit din fonduri publice, cu modificările și completările ulterioare, Ordonanţei de Urgenţă a Guvernului nr.147/2024 privind înfiinţarea, organizarea şi funcţionarea Agenţiei Naţionale pentru Politici şi Coordonare în Domeniul Drogurilor şi al Adicţiilor, a centrelor de sănătate mintală şi pentru prevenirea adicţiilor, precum şi pentru modificarea unor acte normative, Legii nr.205/2025 privind aprobarea Ordonanţei de Urgenţă a Guvernului nr.3/2025 pentru modificarea şi completarea Ordonanţei de Urgenţă a Guvernului nr.147/2024 privind înfiinţarea, organizarea şi funcţionarea Agenţiei Naţionale pentru Politici şi Coordonare în Domeniul Drogurilor şi al Adicţiilor, a centrelor de sănătate mintală şi pentru prevenirea adicţiilor, precum şi pentru modificarea unor acte normative;

În temeiul art.129 alin.2 lit.a, coroborat cu alin.3 lit.c, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completarile ulterioare;
HOTĂRĂŞTE:

Art.1.  Se aprobă reorganizarea Spitalului Clinic de Neuropsihiatrie Craiova.
  Art.2. Se aprobă organigrama şi statul de funcţii ale Spitalului Clinic de Neuropsihiatrie Craiova, conform anexelor nr.1 şi 2 care fac parte integrantă din prezenta hotărâre şi, pe cale de consecinţă îşi încetează efectele Hotărârea Consiliului Local al Municipiului Craiova nr.77/2025, cu modificările şi completările ulterioare.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Serviciul Resurse Umane şi Spitalul Clinic de Neuropsihiatrie Craiova vor aduce la îndeplinire prevederile prezentei hotărâri.

